Document ID: 32006R0269

REGOLAMENT TAL-KUNSILL (KE) Nru 269/2006
ta' l-14 ta' Frar 2006
li jemenda r-Regolament (KE) Nru 533/2004 dwar it-twaqqif ta' Sħubiji Ewropej fil-qafas tal-proċess ta' stabbilizzazzjoni u assoċjazzjoni
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 181a(2) tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew (1),
Billi:
(1)
Ir-Regolament (KE) Nru 533/2004 (2) jipprovdi għat-twaqqif ta' Sħubiji Ewropej fil-qafas tal-proċess ta' stabbilizzazzjoni u assoċjazzjoni għall-pajjiżi kollha tal-Balkani tal-Punent.
(2)
Il-Kunsill Ewropew iddeċieda fil-laqgħa tiegħu fi Brussel fis-17 u t-18 ta' Ġunju 2004 li l-Kroazja hija pajjiż kandidat għas-sħubija fl-Unjoni Ewropea. Fit-3 ta' Ottubru 2005, bdew in-negozjati mal-Kroazja dwar l-adeżjoni.
(3)
Huwa għalhekk xieraq li jiġi dispost li minflok Sħubija Ewropea, l-Unjoni Ewropea għandha timplementa fir-relazzjonijiet tagħha mal-Kroazja Sħubija għall-Adeżjoni u temenda r-Regolament (KE) Nru 533/2004 kif meħtieġ,
ADOTTA DAN IR-REGOLAMENT:
Artikolu 1
Ir-Regolament (KE) Nru 533/2004 huwa b'dan emendat kif ġej:
1)
Fit-titolu, il-kelma “Ewropea” għandha tiġi mħassra.
2)
Fl-Artikolu 1, il-kelma “Kroazja” għandha tiġi mħassra.
3)
Għandu jiġi inserit l-Artikolu li ġej:
“Artikolu 1a
Bħala parti mill-proċess ta' stabilizzazzjoni u assoċjazzjoni, għandu jiġi stabbilit għall-Kroazja Sħubija ta' Adeżjoni. Is-Sħubija ta' Adeżjoni għandha tipprovdi qafas li jkopri l-prijoritajiet li jirriżultaw mill-analiżi tas-sitwazzjoni fil-Kroazja, li fuqhom għandhom jikkonċentraw il-preparazzjonijiet għall-adeżjoni fid-dawl tal-kriterji ta' Kopenhagen definiti mill-Kunsill Ewropew u l-progress li sar fl-implementazzjoni tal-proċess ta' stabilizzazzjoni u assoċjazzjoni, inkluż il-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Kroazja, min-naħa l-oħra (*), u b'mod partikolari l-koperazzjoni reġjonali.
(*) ĠU L 26, 28.1.2005, p. 3.”;" 						
4)
Fl-Artikolu 2, il-kelma “Ewropea” għandha tiġi mħassra.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Maghmul fi Brussell, nhar il-14 ta' Frar 2006.

Labels: 18
15